《赠魏公子徐京一首》
明代·黄省曾

中山王孙居云子，浮云同驻吴趋里。翩翩逸气千紫云，荣华不直东流水。

五陵之豪岂足交，折节来寻江海士。赤松笑闭穹窿山，方平正隐干将市。

齐云楼前倾盖逢，终日言谈洗心耳。别来几时愁绿萝，青鸟衔书下彤几。

高歌灿烂五色霞，鸾龙回薄苏台纸。再三展读知尔心，昂藏常在苍冥里。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。